сближава своето законодателство в областта на санитарните и фитосанитарните въпроси и на хуманното отношение към животните с това на ЕС, както е посочено в приложение V към настоящото споразумение.
 2. Страните си сътрудничат в областта на сближаването на законодателството и на изграждането на капацитет.
 3. Подкомитетът по санитарните и фитосанитарните мерки упражнява редовен контрол над изпълнението на процеса на сближаване, посочен в приложение V към настоящото споразумение, с цел да предоставя необходимите препоръки във връзка с мерките за сближаване.
 4. Не по-късно от три месеца след влизането в сила на настоящото споразумение Украйна внася в Подкомитета по санитарните и фитосанитарните мерки цялостна стратегия за прилагането на настоящата глава, разделена на приоритетни области, свързани с мерките, посочени в приложения IV-А, IV-Б и IV-В към настоящото споразумение, улесняващи търговията на конкретна стока или група стоки. Стратегията служи за референтен документ за прилагането на настоящата глава и ще бъде добавена към приложение V към настоящото споразумение (9).
 Член 65
 Признаване на здравния статус на животните и растенията и на регионалните условия за целите на търговията
 1. По отношение на болестите и инфекциите по животните (включително зоонозите) се прилагат следните правила:
 а)
 за целите на търговията страната вносител признава здравния статус на страната износител или на нейните региони, определени от страната износител съгласно част А от приложение VII към настоящото споразумение, по отношение на болестите по животните, посочени в приложение VI-A към настоящото споразумение;
 б)
 когато една от страните счита, че има специален статус за своята територия или за определен регион поради наличието на конкретна болест по животните, различна от посочените в приложение VI-A, тя може да поиска признаване на този статус в съответствие с критериите, определени в част В от приложение VII-A към настоящото споразумение. При вноса на живи животни и животински продукти страната вносител може да поиска предоставянето на гаранции, съответстващи на статуса, договорен между страните;
 в)
 страните признават, че търговията между тях се извършва въз основа на статуса на териториите или регионите или статуса в сектор или подсектор на страните, свързан с болестността или заболеваемост от дадена болест по животните, различна от болестите, изброени в приложение VI-А към настоящото споразумение, или от инфекции по животните и/или, когато е целесъобразно, свързания с тях риск, съгласно определението на OIE. При внос на живи животни и на животински продукти страната вносител може да поиска, ако е целесъобразно, гаранции в съответствие със статуса, определен съгласно препоръките на OIE;
 г)
 без да се засягат членове 67, 69 и 73 от настоящото споразумение и при положение че страната вносител не възрази изрично и не предяви искане за подкрепяща или допълнителна информация или за провеждане на консултации и/или извършване на верификация, всяка от страните предприема своевременно законодателните и административните мерки, необходими за разрешаване осъществяването на търговия въз основа на букви а), б) и в) от настоящия параграф.
 2. По отношение на вредителите се прилагат следните разпоредби:
 а)
 за целите на търговията страните признават своя статус на вредителите, както е посочено в приложение VI-Б към настоящото споразумение;
 б)
 без да се засягат членове 67, 69 и 73 от настоящото